CELEX: 32015D0646
Language: lt
Date: 1429747200000
Title: 2015 m. balandžio 23 d. Komisijos įgyvendinimo sprendimas (ES) 2015/646, priimamas pagal Europos Parlamento ir Tarybos reglamento (ES) Nr. 528/2012 3 straipsnio 3 dalį, dėl bakterijų kultūrų, skirtų organinių kietųjų medžiagų kiekiui mažinti ir numatomų šiam tikslui pateikti rinkai (Tekstas svarbus EEE)

24.4.2015   
            
            
               LT
            
            
               Europos Sąjungos oficialusis leidinys
            
            
               L 106/79
            
         KOMISIJOS ĮGYVENDINIMO SPRENDIMAS (ES) 2015/646
   2015 m. balandžio 23 d.
   priimamas pagal Europos Parlamento ir Tarybos reglamento (ES) Nr. 528/2012 3 straipsnio 3 dalį, dėl bakterijų kultūrų, skirtų organinių kietųjų medžiagų kiekiui mažinti ir numatomų šiam tikslui pateikti rinkai
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. gegužės 22 d. Europos Parlamento ir Tarybos reglamentą (ES) Nr. 528/2012 dėl biocidinių produktų tiekimo rinkai ir jų naudojimo (1), ypač į jo 3 straipsnio 3 dalį,
   kadangi:
   
               (1)
            
            
               2014 m. balandžio 1 d. Airija paprašė Komisijos priimti sprendimą pagal Reglamento (ES) Nr. 528/2012 3 straipsnio 3 dalį, ar pagal šio reglamento 3 straipsnio 1 dalies a punktą du produktai, kuriuos sudaro bakterijų kultūros, skirtos organinių kietųjų medžiagų kiekiui mažinti ir numatomos šiam tikslui pateikti rinkai, yra biocidiniai produktai;
            
         
               (2)
            
            
               remiantis pateikta informacija, pirmasis produktas ištirpina organinį dumblą, mažina vandenilio sulfido bei amoniako azoto koncentraciją ir išvalo tvenkinių bei lagūnų vandenį, o antrasis produktas pagreitina organinių kietųjų atliekų biologinę oksidaciją ir biologinį organinių medžiagų skaidymą, didina aerobinio skaidymo veiksmingumą, mažina organinio dumblo nuosėdų kiekį ežeruose, tvenkiniuose ir nuotekų sistemose ir mažina dujų kvapo gamybą;
            
         
               (3)
            
            
               nors dėl šių produktų šalutinio poveikio vandens telkiniuose sulėtėja dumblių augimas, jie nėra tam skirti ir nebuvo pareikšta, kad jie gali būti naudojami šiam tikslui;
            
         
               (4)
            
            
               pagal Reglamento (ES) Nr. 528/2012 3 straipsnio 1 dalies a punktą tik tie produktai yra biocidiniai produktai, kurie yra skirti naikinti, sulaikyti, padaryti nekenksmingus bet kokius kenksminguosius organizmus, užkirsti kelią jų poveikiui arba juos kontroliuoti bet kokiais, išskyrus tik fizinius ar mechaninius, būdais;
            
         
               (5)
            
            
               šiame sprendime nustatytos priemonės atitinka Biocidinių produktų nuolatinio komiteto nuomonę,
            
         PRIĖMĖ ŠĮ SPRENDIMĄ
   1 straipsnis
   Bakterijų kultūros, skirtos organinių kietųjų medžiagų kiekiui mažinti ir kurias šiam tikslui numatyta pateikti rinkai ir tik dėl kurių šalutinio poveikio vandens telkiniuose sulėtėja dumblių augimas, tačiau šiam tikslui jos neskirtos naudoti, nėra biocidiniai produktai pagal Reglamento (ES) Nr. 528/2012 3 straipsnio 1 dalies a punktą.
   2 straipsnis
   Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Priimta Briuselyje 2015 m. balandžio 23 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 167, 2012 6 27, p. 1.